Тыль Ліндэман

**Тыль Лі́ндэман** (,  4 студзеня 1963, Ляйпцыг, НДР) — нямецкі вакаліст, аўтар тэкстаў песень і фронтмэн гуртоў Rammstein, Till Lindemann і Na Chui, паэт. Браў удзел у запісе некаторых песень гуртоў Apocalyptica, Puhdys і Emigrate. Аўтар складанак вершаў «», «», «» і «», зьняўся ў 8 фільмах. Мае адукацыю піратэхніка.

3 студзеня 2025 году Тыль Ліндэман быў аб’яўлены найлепшым мэтал-вакалістам-2024 паводле вэрсіі Інтэрнэт-парталу Metal Award (*Male Metal Singer of 2024 Metal Award*).

## Жыцьцяпіс
Тыль Ліндэман нарадзіўся 4 студзеня 1963 году ў Ляйпцыгу. Вэрнэр Ліндэман (бацька) — мастак, пісьменьнік, паэт (напісаў 43 кнігі). У месьце Ростак у яго гонар была названая школа.

У Тыля з бацькам былі вельмі напружаныя адносіны. У сваёй кнізе «Майк Олдфілд у крэсьле-качалцы» («») Вэрнэр Ліндэман, як у дзёньніку, апісвае канфлікт са сваім 19-летнім сынам Тылем (у кнізе героя клічуць Тым). Маці Тыля (Брыгіта Гільдэгард) была журналісткай і ў 1992—2002 гадох працавала на радыё, акрамя таго, яна добра малявала.

Дзіцячыя гады Тыль правёў у Швэрыне на паўночным усходзе Нямеччыны. Калі Тылю было 12 гадоў, а яго сястры — 6, бацькі разьвяліся й маці выйшла другі раз замуж — за грамадзяніна Злучаных Штатаў Амэрыкі.

Тыль стаў паэтам, як і хацеў ягоны бацька: вакаліст ня толькі зьяўляецца аўтарам песен групы Rammstein, але й аўтарам зборнікаў вершаў: «» («Нож», 2002 год) і «» («У ціхай начы», 2013 год).

Паколькі Тыль правёў палову свайго дзяцінства ў вёсцы Вэндыш-Рамбаў, ён засвоіў многія тыповыя вясковыя прафэсіі. Яго працоўна-сялянская карʼера пачалася задоўга да спартыўнай з вывучэньня сталярнай справы, пасьля ён засвоіў спэцыяльнасьці цесьляра й кашолачніка.

Зь юных гадоў Тыль захапляўся спортам, у прыватнасьці, займаўся плаваньнем: у 10 гадоў ён паступіў у спартыўную школу, якая падрыхтоўвала рэзэрв для зборнай НДР, і бліскуча скончыў яе ў 1980 году. У 1978 году Тыль быў членам зборнай НДР на чэмпіянаце Эўропы па плаваньню сярод юніёраў. Ён павінен быў выступать на Алімпіядзе’80 у Маскве, але гэта не атрымалася. Яго карʼера плыўца скончылася неўзабаве пасьля таго, як, прыехаўшы ў Італію на спаборніцтвы, ён пакінуў гасьцініцу, у якой знаходзілася каманда, разам са сваёй знаёмай дзяўчынай з мэтай паглядзець сталіцу Італіі&nbsp;— Рым, бо раней Тыль ня маў магчымасьці вольна выяжджать за мяжу. Аднойчы ён выйшаў па пажарнай лесьвіцы з гатэля сярод начы толькі па адной мэце — наведаць сэкс-шоп. На наступны дзень ён вярнуўся ў гасьцініцу, але непрыемнасьцяў пазьбегнуць не ўдалося — яго неаднаразова выклікалі ў Міністэрства дзяржаўнай бясьпекі НДР на допыты. 

Але Тыль перастаў займацца плаваньнем ня толькі па гэтаму: асноўнай прычынай была траўма мышцаў жывата падчас трэнаваньня.

Тыль Ліндэман разьведзены, мае 2 дачкі — Нэле й Марыю-Люізу. У 2007 году старшая дачка Нэле нарадзіла Тылю ўнука, Фрыца Фідэля.

Бацька Тыля памёр у 1993 годзе. У той час Ліндэман сябраваў з Рыхардам Круспэ, менавіта ён і прапанаваў Тылю пець у новым гурце, які даўно хацеў стварыць. Але Тыль гэткай просьбе вельмі зьдзівіўся, нібы ён ніколі не заўважаў сваіх асаблівых вакальных здольнасьцяў, аднак Рыхард сказаў, што часта чуў, як Ліндэман пяе, валодае музыкальнымі інструмэнтамі, і ўпэўнены, што зь яго выйдзе выдатны вакаліст. Ад прапановы Тыль не адмовіўся. Гэтак ён стаў франтмэнам гурта Rammstein.

У канцы верасьня 2011 году здымаўся ў кліпе гурта Knorkator «Du Nich». У 2015 годзе Ліндэман стварыў музыкальны праект Lindemann супольна з швэдзкім прадусарам і музыкам Пэтэрам Тэгтгрэнам. У гэтым жа годзе ў праекта Lindemann выходзіць дэбютны альбом «Skills In Pills», песьні якога былі напісаны Тылем на ангельскай мове. Гучаньне адрозьніваецца ад музыкі Rammstein, але пры гэтым альбом быў станоўча ацэнены крытыкамі й стаў пасьпяховым. У 2019 годзе быў выдадзены апошні студыйны альбом Lindemann&nbsp;— «F & M».

У 2019 годзе Ліндэман разам з Rammstein выпусьцілі сёмы студыйны альбом, празь дзесяць гадоў з выхаду мінулага. У 2022 годзе адбыўся рэліз восьмага й апошняга на гэты момант альбома&nbsp;— ''Zeit''.

## Фільмаграфія
* 1999 — *Пола Ікс* (*Pola X*, у ролі музы́кі)
* 1999 — ''Rammstein Live aus Berlin DVD'' (відэа)
* 2002 — *Тры іксы* — камэа
* 2003 — ''Rammstein Lichtspielhaus DVD'' (відэа)
* 2003 — *[[Amundsen der Pinguin]]* — Віктар
* 2004 — *Vinzent* (у ролі барацьбіта за правы жывёлаў)
* 2006 — *Anakonda im Netz* (ТВ) — камэа
* 2006 — ''Rammstein Volkerball DVD'' (відэа)
* 2012 — ''Rammstein Videos 1995—2012 DVD'' (відэа)
* 2015 — *[[Rammstein in Amerika]]* (відэа)
* 2017 — *Rammstein: Paris*
* 2021 — *Live in Moscow* (канцэртны фільм праекта Lindemann)
* 2021 — *Ich hasse Kinder* (кораткамэтражны фільм)

## Дыскаграфія
### У складзе [[Rammstein]]

*  — ''Herzeleid''
*  — ''Sehnsucht''
*  — ''Mutter''
*  — *[[Reise, Reise]]*
*  — ''Rosenrot''
*  — *[[Liebe ist für alle da]]*
*  — *Made in Germany 1995—2011*
*  — Безыменны
*  — ''Zeit''

### У складзе First Arsch
*  — *Saddle Up*

### У складзе [[Lindemann]]

*  — *[[Skills in Pills]]*
*  — *[[F & M]]*
*  — ''Live in Moscow''

### Сольны праект [[Till Lindemann]]

*  — «Alle tage ist kein Sonntag (feat. David Garrett)»
*  — «Любимый город», «Ich hasse Kinder»
*  — ''Zunge''
* &nbsp;— «Entre dos tierras», «Übers Meer (Radio Edit)», «Übers Meer (Remix)», «Meine Welt»

**У складзе Na Chui**
*  — «Till The End»

## Бізнэс
З 2005 году Тыль зьяўляецца саўладальнікам гішпанскай фірмы-вытворцы моднага абутку New Rock.

У сьнежні 2019 году Ліндэман сумесна з францускай кампаніяй Ovin Pion Vodka выпусьціў лімітаваную калекцыю гарэлкі пад брэндам Doctor Dick, які адначасова зьяўляецца яго псэўданімам. Тыраж у 1000 бутэлек быў адразу ж раскуплены.

## Крыніцы

## Вонкавыя спасылкі
* Афіцыйны сайт Тыля Ліндэмана
* Афіцыйны сайт Rammstein